**JAVNI POZIV za prijam polaznika na stručno osposobljavanje za rad bez zasnivanja radnog odnosa u Gospodarskoj školi Čakovec**

Na temelju članka 59. Zakona o radu (Narodne novine, broj 93/2014), članka 107. Zakona o odgoju i obrazovanju u osnovnoj i srednjoj školi i odluke Školskog odbora, Gospodarska škola Čakovec raspisuje

[**JAVNI POZIV**  
**za prijam polaznika na stručno osposobljavanje za rad bez zasnivanja radnog odnosa**  
**u Gospodarskoj školi Čakovec**](http://www.mirovinsko.hr/UserDocsImages/JAVNI_POZIV-za_objavu-24062015.pdf)

u trajanju do 12 mjeseci, s punim radnim vremenom, za sljedeća radna mjesta:

- prof. hrvatskog jezika

Uvjet: VSS, magistar edukacije hrvatskog jezika, profesor hrvatskog jezika

Polaznik/ca se može primiti na stručno osposobljavanje za rad bez zasnivanja radnog odnosa ako se vodi u evidenciji tijela nadležnog za vođenje evidencije o nezaposlenima kao nezaposlena osoba minimalno 30 dana.  
   
Polaznik/ca ne smije imati više od jedne godine staža u zvanju za koje se obrazovala, bez obzira na ukupno evidentirani staž u mirovinskom osiguranju.  
   
Nakon utvrđivanja koji polaznici/e ispunjavaju formalne uvjete iz Javnog poziva, te za koje se ocijeni da na temelju, u prijavi iskazanih interesa, profesionalnih ciljeva i motivacije, u najvećoj mjeri udovoljavaju uvjetima radnog mjesta, bit će pozvani na razgovor (intervju).

Nakon provedenog postupka i obavljenog razgovora (intervjua) o ishodu natječaja škola će izvijestiti kandidate u roku od 8 dana od dana donošenja odluke Školskog odbora.

O terminima i mjestu održavanja razgovora (intervjua) polaznici/e će biti obaviješteni putem e-maila ili telefona.

Obavijest o izboru i poziv na potpisivanje ugovora o stručnom osposobljavanju bez zasnivanja radnog odnosa bit će poslana samo izabranom polazniku/ci.

Nakon odobrenja mjere stručnog osposobljavanja za rad bez zasnivanja radnog odnosa od nadležne službe za zapošljavanje, s izabranim polaznikom/com sklopit će se pisani ugovor u kojemu će biti utvrđeni poslovi za koje će se provoditi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana.  
   
Izabrani polaznik/ca neće biti radnik/ca Gospodarske škole Čakovec, neće zasnivati radni odnos i neće primati plaću, osim naknade koju će isplaćivati Hrvatski zavod za zapošljavanje.  
   
Osoba koju će primiti na stručno osposobljavanje, Gospodarska škola Čakovec će nakon obavljenog stručnog osposobljavanja uputiti na polaganje državnog stručnog ispita.   
U prijavi na poziv polaznik/ca treba navesti osobne podatke (ime i prezime, datum i mjesto rođenja, adresu stanovanja, broj telefona, e-adresu) te sve tražene priloge.  
   
**Uz prijavu polaznici/ce dužni su priložiti:**  
1. životopis (vlastoručno potpisan)  
2. presliku osobne iskaznice, rodnog lista, domovnice  
3. dokaz o odgovarajućem stupnju obrazovanja (preslika diplome)  
4. potvrdu ili ispis iz elektroničkog zapisa podataka iz područja radnih odnosa koji vodi Hrvatski zavod za mirovinsko osiguranje  
5. Uvjerenje o nekažnjavanju, ne starije od 6 mjeseci

Preslike traženih priloga ne moraju biti ovjerene, a polaznik/ca prije sklapanja pisanog ugovora dužna dostaviti na uvid originalne dokumente.

Nepravodobne i nepotpune prijave neće se razmatrati.  
   
Prijave s dokazima o ispunjenim uvjetima podnose se u roku **8 dana** od dana objave Javnog poziva na adresu GOSPODARSKA ŠKOLA, Vladimira Nazora 38, 40000 Čakovec, s naznakom „Javni poziv za prijam polaznika na stručno osposobljavanje“.  
   
Javni poziv objavit će se na web stranici Hrvatskog zavoda za zapošljavanje i Gospodarske škole Čakovec, a otvoren je od 7. – 15. studenog 2016. godine.